Jordan Ayew

Jordan Pierre Ayew (* 11. september 1991, Marseille, Francúzsko) je profesionálny futbalista, ktorý hráva na poste útočníka v anglickom klube Crystal Palace a reprezentuje na medzinárodnej úrovni Ghanu.
Osobný život.
Jordan Ayew je synom bývalého ghanského reprezentanta Abedi Peleho. Futbal hrajú aj jeho bratia Andér Ayew a Ibrahim Ayew.
Klubová kariéra.
Marseille.
Ayew prišiel do akadémie Olympique Marseille v roku 2006. V roku 2009 podpísal prvú profesionálnu zmluvu s klubom.
V klube debutoval 16. decembra 2019 pri výhre 2:1 nad Lorientom. Hneď pri svojom debute strelil aj svoj premiérový gól v klube. Na konci sezóny sa s tímom tešil zo zisku titulu v Ligue 1.
Dňa 15. septembra 2010 debutoval Ayew v skupinovej fáze Ligy majstrov pri prehre 0:1 so Spartakom Moskva. Dňa 23. apríla 2011 nastúpil na finále Coupe de la Ligue v ktorom jeho tím vyhral 1:0 nad Montpellierom.
Sezónu 2013/14 strávil na hosťovaní v Sochaux.
Lorient.
Dňa 28. júla 2014 podpísal Ayew štvorročnú zmluvu s Lorientom. V klube debutoval 16. augusta pri remíze 0:0 s Nice. Svoj prvý gól strelil o štrnásť dní neskôr pri výhre 4:0 nad Guingampom.
Aston Villa.
Dňa 27. júla 2015 sa Ayew pripojil k Aston Ville na základe päťročnej zmluvy. Lorient zaňho zinkasoval okolo 8 miliónov libier. V klube debutoval 8. augusta pri výhre 1:0 nad Bournemouth. Svoj prvý gól strelil 24. októbra pri prehre 1:2 so Swansea City. Vo svojej prvej sezóne v Premier League odohral 30 zápasov v ktorých strelil sedem gólov. Na konci sezóny však s tímom zostúpil do Championship.
Swansea City.
Dňa 31. januára 2017 sa Ayew vrátil do Premier League keď podpísal kontrakt so Swansea City. V klube debutoval 12. februára pri výhre 2:0 nad Leicesterom. Prvý gól v klube strelil v poslednom zápase sezóny pri víťazstve 2:1 nad West Bromwich Albion.
V sezóne 2017/18 odohral 44 zápasov vo všetkých súťažiach a strelil jedenásť gólov. Na konci sezóny však s tímom zostúpil do Championship.
Crystal Palace.
Ayew po vypadnutí so Swansea City zotrval v Premier League. V auguste 2018 bol totiž poslaný na hosťovanie do Crystal Palace. Dňa 1. septembra debutoval v klube pri prehre 0:2 so Southamptonom. Svoj prvý gól v klube strelil 2. januára 2019 pri výhre 2:0 nad Wolves. O tri dni neskôr opäť skóroval pri víťazstve 1:0 nad Grimsby Town.
Po skončení sezóny Crystal Palace uplatnil opciu na Ayewa a stal sa natrvalo hráčom klubu. Svoj prvý gól v sezóne 2019/20 strelil 24. augusta pri výhre 2:1 nad Manchestrom United.
Dňa 14. augusta 2021 odohral Ayew svoj 100. zápas vo všetkých súťažiach za Crystal Palace pri prehre 0:3 s Chelsea.
V júni 2022 podpísal predlženie zmluvy s Crystal Palace do roku 2023. Dňa 9. apríla 2023 strelil dva góly pri víťazstve 5:1 nad Leedsom United.
Dňa 1. novembra 2023 predĺžil zmluvu s klubom do roku 2025.
Medzinárodná kariéra.
Dňa 5. septembra 2010 debutoval Ayew v reprezentácii Ghany pri výhre 3:0 nad Eswatini v kvalifikácii na Africký pohár národov 2012.
Ayew bol súčasťou konečnej nominácie na Africký pohár národov 2012. Na turnaji odohral štyri zápasy. Ghana skončila na turnaji na štvrtom mieste.
Dostal sa do záverečnej nominácie na Majstrovstvá sveta vo futbale 2014. Na turnaji odohral všetky tri zápasy. Ghana na turnaji skončila v skupine.
Bol súčasťou konečnej nominácie na Africký pohár národov 2015. Na turnaji odohral päť zápasov a skóroval v semifinále pri výhre 3:0 nad Rovníkovou Guineou. Ghana skončila na druhom mieste keď vo finále nestačila na Pobrežie Slonoviny.
Bol súčasťou konečnej nominácie na Africký pohár národov 2017. Na turnaji odohral šesť zápasov a skóroval vo štvrťfinále pri výhre 2:1 nad DR Kongo. Ghana skončila na turnaji na štvrtom mieste.
Bol súčasťou konečnej nominácie na Africký pohár národov 2019. Na turnaji odohral štyri zápasy a strelil dva góly. Ghana skončila na turnaji v osemfinále.
Bol súčasťou konečnej nominácie na Africký pohár národov 2021. Na turnaji odohral všetky tri zápasy. Ghana na turnaji skončila v skupinovej fáze.
Dostal sa do záverečnej nominácie na Majstrovstvá sveta vo futbale 2022. Na turnaji odohral všetky tri zápasy. Ghana však na turnaji skončila v skupine.
Bol súčasťou konečnej nominácie na Africký pohár národov 2023. Na turnaji odohral všetky tri zápasy a strelil dva góly pri remíze 2:2 s Mozambikom.
Štatistiky kariéry.
Klubové.
"K 29. aprílu 2024"
Medzinárodné.
"K 29. aprílu 2024"
Úspechy.
Marseille
Individuálne